บริษัท อัคคีปราการ จำกัด (มหาชน) จดทะเบียนก่อตั้งเมื่อวันที่ 25 มกราคม 2551
ด้วยทุนจดทะเบียนเริ่มแรก 110 ล้านบาท ประกอบด้วยหุ้นสามัญจำนวน 11 ล้านหุ้น
มูลค่าที่ตราไว้หุ้นละ 10 บาท
โดยมีวัตถุประสงค์หลักเพื่อประกอบธุรกิจในการบริหารและประกอบการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”)
ซึ่งจัดสร้างโดยกรมโรงงานอุตสาหกรรม
กระทรวงอุตสาหกรรมมูลค่าโครงการรวมที่ดินและสิ่งปลูกสร้าง 1,408 ล้านบาท
ภายใต้สิทธิบริหารของสัญญาสัมปทานซึ่งมีระยะเวลาสัมปทาน 20 ปี (เริ่มตั้งแต่วันที่ 11 กุมภาพันธ์
2551 สิ้นสุดวันที่ 10 กุมภาพันธ์ 2571) และหลังจากที่สัญญาสัมปทานเดิมสิ้นสุดลง บริษัทฯ
มีสิทธิยื่นคำร้องขอให้ต่ออายุสัญญาได้อีก 10 ปี
โดยกรมโรงงานอุตสาหกรรมจะพิจารณาจากผลประกอบการของบริษัทฯ ในช่วงสัญญาเดิม
ความเหมาะสมและความเป็นไปได้ของแผนการดำเนินธุรกิจที่บริษัทฯ เสนอใหม่
ซึ่งพิจารณาบนค่าตอบแทนใหม่บนพื้นฐานทรัพย์สินที่ตกเป็นของกรมโรงงานอุตสาหกรรม
โดยวัตถุประสงค์หลักของกรมโรงงานอุตสาหกรรมในการจัดสร้างเตาเผาขยะอุตสาหกรรมแห่งนี้
เพื่อเป็นโครงการ นำร่องในการกำจัดกากอุตสาหกรรมอันตรายให้เป็นไปอย่างถูกวิธี
ปลอดภัยต่อสิ่งแวดล้อม

ประวัติความเป็นมาและพัฒนาการที่สำคัญของบริษัทในช่วงที่ผ่านมามีดังนี้

ก่อนการจัดตั้งบริษัท

เมษายน 2550 จัดตั้งกิจการร่วมค้า บีวายเอสซี ซึ่งประกอบด้วย บริษัท เบตเตอร์ เวิลด์ กรีน
จำกัด(มหาชน) บริษัท ยามาเซ็นโฮลดิ้งส์ จำกัด บริษัท ไซตามะยามาเซ็น จำกัด และบริษัท ซียูบี
จำกัด เพื่อจัดเตรียม
และยื่นข้อเสนอเข้าประกวดราคาสำหรับโครงการของกรมโรงงานอุตสาหกรรม
ตามประกาศเชิญชวนเอกชนเข้าดำเนินการบริหารและประกอบการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ ฉบับลงวันที่ 20 มีนาคม 2550
(“ประกาศเชิญชวน”)

ตุลาคม 2550
ได้รับแจ้งจากคณะกรรมการพิจารณาการคัดเลือกเอกชนเข้าร่วมงานหรือดำเนินการโครงการศูนย์ฯว่าข้อเสนอของกลุ่มกิจการร่วมค้าบีวายเอสซี
ตามประกาศเชิญชวนได้รับการคัดเลือกเข้าดำเนินการโครงการศูนย์ฯ

มกราคม 2551 คณะรัฐมนตรีมีมติเห็นชอบให้กลุ่มกิจการร่วมค้า บีวายเอสซี
ได้รับสิทธิบริหารและประกอบการศูนย์ฯ

ตั้งแต่การจัดตั้งบริษัท

มกราคม 2551 กิจการร่วมค้า บีวายเอสซี ทำการจดทะเบียนเปลี่ยนชื่อเป็นบริษัท อัคคีปราการ
จำกัด ด้วยทุน จดทะเบียน 110 ล้านบาท ประกอบด้วยหุ้นสามัญ 11 ล้านหุ้น มูลค่าหุ้นที่ตราไว้หุ้นละ
10 บาท จากการร่วมทุนของ 3 บริษัท คือ บริษัท เบตเตอร์ เวิลด์ กรีน จำกัด (มหาชน)
ถือหุ้นร้อยละ 93.99 บริษัท ยามาเซ็นโฮลดิ้งส์ จำกัด ถือหุ้นร้อยละ 5.00
(ภายหลังได้มีการจัดโครงสร้างกิจการใหม่ทำให้

บริษัท ไซตามะยามาเซ็น จำกัดอยู่ภายใต้การควบคุมของ บริษัท ยามาเซ็นโฮลดิ้งส์ จำกัด) บริษัท
ซียูบี จำกัด ถือหุ้นร้อยละ 1.00 และบุคคลอื่นๆ ถือหุ้นร้อยละ 0.01

กุมภาพันธ์ 2551 กรมโรงงานอุตสาหกรรม และบริษัท อัคคีปราการ จำกัด
ร่วมลงนามในสัญญาให้ใช้สิทธิดำเนินการบริหารและประกอบการศูนย์ฯ

สิงหาคม 2551 บริษัทฯ
เริ่มให้บริการกำจัดกากอุตสาหกรรมอันตรายเชิงพาณิชย์แก่โรงงานอุตสาหกรรมทั่วประเทศ

มกราคม 2552 บริษัทฯ ร่วมกับสำนักสิ่งแวดล้อม กองจัดการขยะ ของเสียอันตราย และสิ่งปฏิกูล
กรุงเทพมหานคร จัดสัมมนาเชิงวิชาการ เรื่องการจัดการขยะอันตรายจากสถานพยาบาล
เพื่อเผยแพร่การให้บริการจัดการขยะจากสถานพยาบาลโดยเตาเผาขยะแห่งนี้

นอกจากนี้ ยังจัดสัมมนาเชิงวิชาการ่วมกับกรมโรงงานอุตสาหกรรม การนิคมอุตสาหกรรมฯ
เพื่อเผยแพร่ความรู้ความเข้าใจในระบบการจัดการกากอุตสาหกรรมอันตราย
โดยวิธีการเผาทำลายด้วยเตาเผาอุณหภูมิสูงแบบสองห้องเผา กล่าวคือ
นอกจากจะทำการเผาสิ่งปฏิกูลฯ แล้วยังมีการเผา มลสาร หรือก๊าซที่เกิดจากการเผาไหม้ซ้ำ
เพื่อบำบัดคุณภาพอากาศก่อนปล่อยออกสู่ภายนอก ให้แก่โรงงานอุตสาหกรรมทั่วประเทศ
และเผยแพร่ประกาศกระทรวงอุตสาหกรรมเรื่อง
หลักเกณฑ์และวิธีการปฏิบัติเกี่ยวกับการจัดการสิ่งปฏิกูลหรือวัสดุที่ไม่ใช้แล้ว พ.ศ. 2551

กันยายน 2553 บริษัทฯ
ได้รับเกียรติจากสำนักงานป้องกันและปราบปรามยาเสพติดให้โทษให้เป็นผู้ดำเนินการเผาทำลาย

ยาเสพติดให้โทษประเภท 4 (ซาฟรอล) โดยเตาเผาที่มีระบบการควบคุมคุณภาพอากาศ ที่ปลอดภัย
และสามารถแสดงภาพลักษณ์ด้านระบบการทำลายสารเสพติดในประเทศไทย ได้เป็นอย่างดี

พฤษภาคม 2554 บริษัทฯ เพิ่มทุนจดทะเบียนจาก 110 ล้านบาท เป็น 160 ล้านบาท
โดยเสนอขายให้แก่บุคคลเฉพาะเจาะจงจำนวน 1 ราย จำนวน 5 ล้านหุ้น
ในราคาเสนอขายเท่ากับมูลค่าหุ้นที่ตราไว้หุ้นละ 10 บาท
เพื่อใช้เป็นเงินทุนหมุนเวียนในการพัฒนาและขยายธุรกิจ

กันยายน 2554 บริษัทฯ ได้รับการรับรองมาตรฐาน ISO 9001:2000 และ ISO 14001:2004
โดย บริษัท มูดี้ อินเตอร์เนชั่นแนล (ไทยแลนด์) จำกัด

พฤศจิกายน 2554 บริษัทฯ ได้แปรสภาพ เป็นบริษัทมหาชนจำกัด ภายใต้ชื่อ “บริษัท อัคคีปราการ
จำกัด (มหาชน)” และเปลี่ยนแปลงมูลค่าหุ้นที่ตราไว้จาก 10 บาทต่อหุ้น เป็น 0.50 บาทต่อหุ้น
นอกจากนี้ยังได้เพิ่มทุนจดทะเบียนจาก 160 ล้านบาท เป็น 202 ล้านบาท
โดยจะนำหุ้นสามัญเพิ่มทุนที่ออกใหม่ จำนวน 84 ล้านหุ้น มูลค่าหุ้นที่ตราไว้หุ้นละ 0.50 บาท
เสนอขายให้แก่ประชาชน

พฤษภาคม 2555 สำนักงานคณะกรรมการกำกับหลักทรัพย์และตลาดหลักทรัพย์
ตอบรับแบบแสดงข้อมูลและร่างหนังสือชี้ชวนสำหรับการเสนอขายหุ้นที่ออกใหม่ให้แก่ประชาชน

  พฤศจิกายน 2555 สำนักงานคณะกรรมการกำกับหลักทรัพย์และตลาดหลักทรัพย์
  อนุญาตให้เสนอขายหุ้นที่ออกใหม่ ให้แก่ประชาชน

มกราคม 2555 มีการเผยแพร่ความรู้ และประชาสัมพันธ์
โดยกำหนดให้ศูนย์บริหารจัดการวัสดุเหลือใช้อุตสาหกรรม (เตาเผาขยะอุตสาหกรรม)
เป็นแหล่งเรียนรู้ การให้บริการกำจัดกากอุตสาหกรรม ซึ่งมีผู้สนใจ ทั้งภาครัฐ และเอกชน
เข้าเยี่ยมชมกระบวนการทำงาน และติดตามการทำลายกากอุตสาหกรรมอย่างถูกวิธีกว่า 1,200
ราย

เมษายน 2555 บริษัทฯ ได้รับความไว้วางใจจากกระทรวงอุตสาหกรรม
โดยสำนักปลัดกระทรวงจัดสรรงบประมาณ เพื่อดำเนินการฟื้นฟูสถานประกอบการที่ประสบอุทกภัย
ตามโครงการจ้างเหมาบริการบำบัด / กำจัด สิ่งปฎิกูลหรือวัสดุที่ไม่ใช้แล้วที่เกิดจากการลักลอบทิ้ง
อันเนื่องมาจากเหตุอุทกภัย โดยการเผาทำลายด้วยเตาเผาอุณหภูมิสูง ในพื้นที่จังหวัดสระบุรี
ปราจีนบุรี ปทุมธานี และพระนครศรีอยุธยา

มิถุนายน 2555 บริษัทฯ ได้เข้ารับมอบโล่ห์ประกาศเกียติคุณ
สำหรับโครงการยกระดับนิคมอุตสาหกรรมสู่เมืองอุตสาหกรรมเชิงเศรษฐนิเวศ (Eco-Industrial
Estate & Network) ร่วมกับการนิคมอุตสาหกรรมแห่งประเทศไทย
(สำนักงานนิคมอุตสาหกรรมบางปู จังหวัดสมุทรปราการ)
ในการนำแนวคิดดัชนีชี้วัดประสิทธิภาพเชิงเศรษฐนิเวศ
มาประยุกต์ใช้ในการบริหารจัดการภายในโรงงาน โดยการนำหลักการคัดเลือก
และผสมผสานกากอุตสาหกรรมอย่างมีประสิทธิภาพเพื่อมาเผาทำลายให้ได้ประโยชน์ทั้งด้านพลังงานการประหยัดเชื้อเพลิง
และปลอดภัยต่อสิ่งแวดล้อม

ตุลาคม 2555 บริษัทฯ ได้รับรางวัลในระดับ “เหรียญทอง”
ในฐานะผู้ประกอบกิจการจัดการของเสียให้เป็นมาตรฐาน และเกิดการจัดการของเสียอย่างยั่งยืน
จากกรมโรงงานอุตสาหกรรม
กระทรวงอุตสาหกรรมตามโครงการยกระดับผู้ประกอบการจัดการของเสีย
ที่ได้กำหนดมาตรฐานการปฎิบัติงานที่ดีของโรงงานในการเข้ารับการตรวจประเมิน ได้แก่
การตกลงรับของเสียเข้ามาดำเนินการในโรงงาน การขนส่งของเสีย
การรับและกักเก็บของเสียก่อนนำไปกำจัด การคัดแยก การบำบัด การกำจัด
และการกำจัดมลพิษที่เกิดจากการจัดการของเสีย เป็นต้น

ธันวาคม 2555 บริษัทฯ ได้รับรางวัล CSR-DIW Awards จากกรมโรงงานอุตสาหกรรม
กระทรวงอุตสาหกรรม
ในการเข้าร่วมโครงการพัฒนาโรงงานอุตสาหกรรมให้มีความรับผิดชอบต่อสังคมอย่างมีส่วนร่วม
ตามหลักมาตรฐาน ได้แก่ 1.การกำกับดูแลองค์กร 2.สิทธิมนุษยชน 3.การปฎิบัติด้านแรงงาน 4.
สิ่งแวดล้อม 5.การปฏิบัติที่เป็นธรรม 6.ผู้บริโภค 7.การมีส่วนร่วมต่อสังคมและชุมชน

บริษัทฯ ได้รับรางวัลอุตสาหกรรมสีเขียวระดับที่ 3 (ระบบสีเขียว (Green System))
สำหรับบริษัทฯ ที่มีระบบการบริหารจัดการสิ่งแวดล้อมอย่างเป็นระบบ มีการติดตาม ประเมินผล
และทบทวนเพื่อการพัฒนาอย่างต่อเนื่อง จากกระทรวงอุตสาหกรรม

(อุตสาหกรรมสีเขียว หมายถึง อุตสาหกรรมที่ยึดมั่นในการประกอบกิจการที่เป็นมิตรต่อสิ่งแวดล้อม
เพื่อการพัฒนาอย่างยั่งยืน
ด้วยการมุ่งเน้นในเรื่องของการพัฒนาและปรับปรุงกระบวนการผลิตและการบริหารจัดการสิ่งแวดล้อมอย่างต่อเนื่อง
รวมถึงความรับผิดชอบ
ต่อสังคม ทั้งภายในและภายนอกองค์กรตลอดห่วงโซ่อุปทาน)

ภาพรวมการประกอบธุรกิจ

โครงสร้างกลุ่มบริษัท เบตเตอร์ เวิลด์ กรีน จำกัด (มหาชน) (“BWG”)

บริษัทเป็นบริษัทย่อยของ BWG ซึ่ง BWG
ประกอบธุรกิจบริหารและจัดการสิ่งปฏิกูลฯหรือวัสดุที่ไม่ใช้แล้วโดยการฝังกลบและการนำกลับไปใช้ประโยชน์ใหม่โดย
BWG มีบริษัทย่อยทั้งสิ้น 4 บริษัทที่สนับสนุนการให้บริการ ได้แก่

-   บริษัท เบตเตอร์ เวสท์ แคร์ จำกัด เป็นผู้แทนในการจัดหากากฯ เข้าสู่เตาเผาซีเมนต์
    และเตาเผาอุตสาหกรรมอื่นๆ

-   บริษัท เอิร์ธ เท็ค เอ็นไวรอนเมนท์ จำกัด เป็นผู้แทนในการนำกากฯ กลับมาใช้ประโยชน์ใหม่

-   บริษัท เบตเตอร์ เวิลด์ ทรานสปอร์ต จำกัด ดำเนินธุรกิจรถขนส่ง
    และภาชนะบรรจุกากอุตสาหกรรม

-   บริษัท อัคคีปราการ จำกัด (มหาชน)
    ดำเนินธุรกิจเผาทำลายกากอุตสาหกรรมในเตาเผากากอุตสาหกรรม

โครงสร้างของกลุ่ม BWG ณ วันที่ 5 กุมภาพันธ์ 2556 เป็น ดังนี้

[]

โครงสร้างรายได้ของบริษัท

(หน่วย : ล้านบาท)

  --------------------------------------- -------- -------- -------- -------- -------- --------
                                          ปี 2553            ปี 2554            ปี 2555   

                                          มูลค่า     ร้อยละ    มูลค่า     ร้อยละ    มูลค่า     ร้อยละ

  ค่าบริการบำบัดและกำจัดของเสียด้วยวิธีเผาทำลาย   159.16   84.87    237.68   83.85    293.55   80.69

  ค่าขนส่งและบริการอื่น                        25.86    13.79    44.85    15.82    69.49    19.10

  รายได้อื่น*                                2.52     1.34     0.93     0.33     0.78     0.21

  รวมรายได้                                187.54   100.00   283.46   100.00   363.82   100.00
  --------------------------------------- -------- -------- -------- -------- -------- --------

หมายเหตุ : * รายได้อื่น เช่น ดอกเบี้ย รายได้จากการขายเศษวัสดุ กำไร (ขาดทุน)
จากอัตราแลกเปลี่ยน หนี้สูญรับคืน เป็นต้น